cyanic-selkie/wikianc huggingface dataset:
Dreams av Fleetwood Mac
Bakgrunn og låtskriving
Medlemmane i Fleetwood Mac hadde alle personlege problem under innspelinga av Rumours. Trommeslagaren Mick Fleetwood gjekk gjennom ein skilsmisse. Bassisten John McVie var separert frå kona si, klaverspelaren Christine McVie. Gitaristen Lindsey Buckingham og Stevie Nicks var i ferd med å avslutte det åtte år lange forholdet sitt. «Me måtte gjennom denne innvikla fornektingsprosessen,» forklarte Buckingham til Blender, «og halde dei personlege kjenslene våre i eit hjørne av rommet, medan me prøvde å vere profesjonelle i det andre.»
Nicks skreiv songane i Record Plant i Sausalito i California tidleg i 1976. «Ein dag då det ikkje var trong for meg i hovudstudioet,» fortalte songar Stevie Nicks til Blender, «tok eg eit Fender Rhodes-piano og gjekk inn i eit anna studio, som skal ha høyrt til Sly, frå Sly & the Family Stone. Det var eit svart og raudt rom, med ei grop i midten av rommet der det stod eit piano, og eit stor seng med svart fløyel og viktorianske gardiner.»
Då Nicks spelte songen for resten av gruppa, valde dei å spele han inn dagen etter. Berre grunnsporet vart spelt inn i Sausalito. Innspelingsassistenten Cris Morris hugsar at «alt dei tok med seg vidare var trommesporet og vokalen til Stevie - gitarane og bassen vart lagt på seinare i Los Angeles.»
Christine McVie skildra songen som «berre tre akkordar og ein note på venstre handa» og «keisam» då Nicks spelte ein uferdig versjon på pianoet. McVie ombestemte seg, etter at Buckingham «skapte tre seksjonar ut av identiske akkordar, og fekk den midtre delen til å høyrast heilt annleis ut. Han skapte inntrykket av det var ein raud tråd som gjekk gjennom heile songen.»
The Corrs-versjonen
«Dreams» er ein coverversjon spelt inn av The Corrs. «Dreams» vart opphavleg spelt inn for Legacy: A Tribute to Fleetwood Mac's Rumours, der andre artistar spelar songar frå Rumours, mellom andre «Don't Stop» av Elton John, «You Make Loving Fun» av Jewel og andre frå the Goo Goo Dolls og the Cranberries. Han vart den første store hitten til The Corrs i Storbritannia og musikkvideoen vann prisen for beste Adult Contemporary-video hos magasinet Billboard i 1998. Då songen vart ein hit, vart det andre studioalbumet til the Corrs, Talk on Corners, gjeve ut på nytt med «Dreams».
The Corrs framførte «Dreams» med Mick Fleetwood frå Fleetwood Mac på konserten sin i Royal Albert Hall på St. Patrick's Day i 1998.
Tee's remix gjorde at «Dreams» klatra til sjetteplassen i Storbritannia og låg inne på lista i 10 veker.
Deep Dish med Stevie Nicks
I 2005 song Nicks på ein ny versjon av songen av DJ og house-duoen Deep Dish. Songen finst på albumet deira George Is On, og vart ein hit på UK Singles Chart. I USA nådde versjonen 26. plassen på Hot Dance Club Play-lista. Ein redigert versjon av songen var med på albumet til Nicks, Crystal Visions – The Very Best of Stevie Nicks i 2007.
Nordisk meisterskap i orientering 1971
Nordisk meisterskap i orientering 1971, den åttande i sitt slag, vart avvikla 25. og 26. september 1971 ved Sundsvall i Sverige.
Hans Olav Syversen
Syversen er utdanna jurist frå Universitetet i Oslo 2000.
Nordisk meisterskap i orientering 1971
Klassisk-distanse – 12,8 km
<br style="clear:both;" />
Stafett
<br style="clear:both;" />
Klassisk-distanse
<br style="clear:both;" />
Storsildlaget
Storsildlaget vart skipa i 1927 for å organisere omsetjinga av storsild.
Etter første verdskrig lag svært mykje norsk sild på lager, både i England og i Noreg. Ho vart freista seld, sjølv om ho var av svært dårleg kvalitet. Norsk sild fekk dårleg rykte. Sildeeksporttørane pressa prisane ned for å få selje. Dette førte til at sild som vart fiska ut gjennom 1920-talet vart dårleg betalt.
For å få opp prisane, både til fiskar og eksportør, såg mange at omsettinga måtte organiserast. Mange skreiv i avisene. Leiar for Statens Kjøleanlegg i Ålesund, Gustav Puntervold, la fram eit utkast til ein organisasjon. Etter at ein komite hadde gjort dei praktiske førebuingane, vart Storsildlaget skipa i Ålesund 9. desember 1927. Målet var at fiskarane skulle få kontroll over førstehandsomsetnaden av silda.
Den 12. januar 1928 kom dei første storsildfangstane for året, til Ålesund. Noteringsutvalet i Storsildlaget hadde fastsett minstepris som fiskarane skulle krevje. Oppkjøparane ville ikkje gi den prisen. Då gav leiarane i Storsildlaget ordre om at silda skulle seljast til oppmaling, sjølv om det ville gi mykje ringare betaling. Då oppkjøparane såg dette, gav dei etter, og betalte det som vart forlangt. Etter dette var det ikkje lenger kjøpars pris.
Storsildlaget organisert sildeomsetjinga nord om Stad. Lenger sør på Vestlandet vart Stor- og Vårsildlaget oppretta, 10. desember 1928. Det var viktig for desse laga å få omsetjinga lovregulert. 27. desember 1929 la regjeringa Mowinckel fram ein kongeleg resolusjon som forbaud eksport av sild gjennom organisasjonar som ikkje var godkjende av Handelsdepartementet. I 1930 kom lova som regulerte utførsel av fersk stor-og vårsild.
I 1936 vart Storsildlaget og Stor- og Vårsildlaget samanslegne til Noregs Sildesalslag. Første formann i Noregs Sildesalslag vart Mons A. Kårbø, tidlegare leiar av Norges Fiskarlag. I 1966 gjekk Islandsfiskernes forening inn i Noregs Sildesalslag. Frå 1989 vart Norges Makrellag og Feitsildfiskernes Salslag innlemma. Namnet vart no endra til Norges Sildesalgslag.
Bakgrunnsstoff
sildelaget.no
Reiseskildring
Reiseskildring er ein litterær sjanger som tek for seg forfattaren sine opplevingar og tankar under ei reise. Ein slik tekst skildrer gjerne fjerne stader og skikkar der, men er ikkje i første rekkje meint som ei reisehandbok. I staden kan han ha som føremål å underhalda eller opplysa ved å formidla kunnskap eller innsikt frå stadane og samfunna han skildrar. Den kanskje viktigaste funksjonen til ei reiseskildring er at ho kan gje lesaren ei reiseoppleving utan at han treng reisa.
Reiseskildringar kan ha form som artiklar, brev, dagboknotat, essay eller reportasjar. Dei kan variera i lengd frå korte tekstar til bokseriar. Ofte kan dei ha sjølvbiografiske element i og med at dei handlar om forfattaren sine eigne opplevingar.
Tidlege reiseskildringar var skrivne av menneske som av ulike grunnar reiste, som offisielle utsendingar, kjøpmenn eller i vitskapleg samanheng. Nokre av dei verker også ha vore folk som ønskte å reisa. Etterkvart som moderne turisme voks fram, blei reisa for reisas skuld viktigare. Frå midten av 1800-talet blei reiseskildringar ofte skrivne for aviser og vekeblad, og mange reisebøker er samlingar av slike artiklar eller brev.
Innan fiksjon er reiseskildring blitt nytta ei rekkje gonger, både ved at forfattaren omformar eigne opplevingar til eit oppdikta verk eller ved heilt oppdikta reiser.
Oppdikta reiseskildringar
Reiseskildringar med mytologiske eller fantastiske trekk kan lett kjennast att som oppdikta. Døme på dette er Odysseen av Homer, Den guddommelege komedien av Dante, Gullivers reiser av Jonathan Swift og Niels Klimts underjordiske reise av Ludvig Holberg.
Andre bøker kan presentera seg sjølv som verk om faktiske hendingar, som Heart of Darkness av Joseph Conrad og Moby Dick av Herman Melville.
Gao Xingjian si bok Åndefjellet (língshān, 1990) er ein dels sjølvbiografisk roman om reiser på landsbygda i Kina.
Det iranske herrelandslaget i handball
Iran sitt herrelandslag i handball er det mannlege landslaget i handball for Iran. Det representerer landet i internasjonale handballturneringar, og vert regulert av Det iranske handballforbundet. Landslaget har delteke i internasjonale turneringar sidan 1986.
Resultat i internasjonale turneringar
''Resultata som er vist under er berre turneringar der Iran har delteke. Turneringar dei ikkje har tatt del i er ikkje førte opp.''
Kunnskapsdagen
Kunnskapsdagen (День Знаний), ofte berre kalla 1. september, er ein dag då skuleåret tradisjonelt byrjar i Russland og mange andre tidlegare sovjetrepublikkar, i tillegg til andre land i den tidlegare Austblokka og i Israel. Det finst unntak, som Romania, der dagen fell på 11. september, det tidlegare Aust-Tyskland, der tidspunktet varierer, og Aserbajdsjan, der dagen fell på 15. september)
Kunnskapsdagen oppstod i Sovjetunionen, der han blei etablert gjennom eit dekret frå Presidiumet til det øvste sovjetet den 15. juni 1984. Leiaren for Krasnodar skule, Brjukhovetskij Fedor Fedorovitsj, spelte ei viktig rolle i innføringa av den nye feiringa.
Dagen markerer slutten på sommaren og byrjinga på hausten. Han har ei særskild tyding for nye fyrsteklassingar som den fyrste skuledagen deira. Ofte har dei ei festleg samling denne dagen. På dagen har ein også ei «fyrste klokke» (Первый Звонок), som typisk er ei bjølle som blir ringt av ein ny elev som sit på skuldrene til ein tiandeklassing. Elevar i andre klassar kan byrja skuleåret 1. september eller nokre dagar seinare, vanlegvis utan nokre særskilde feiringar.
I Israel markerer ein også kunnskapsdagen den 1. september, grunna mykje innvandring frå område der han er blitt feira.
Slutten av skuleåret kan markerast som «siste skuleklokkedagen».
Gisseltakinga i Beslan
På kunnskapsdagen, 1. september 2004, blei alle som var ved Skule nummer 1 i Beslan i Nord-Ossetia i Russland tekne som gislar av den tsjetsjenske terroristgruppa Riyadus-Salikhin. Gisseldramaet i Beslan varte i tre dagar, og enda då russiske tryggleiksstyrkar storma bygningen. 333 av gislane døydde, av dei 186 barn. Handteringa av gisseltakinga frå dei russiske styresmaktene fekk store politiske følgjer.
Kamphandlinga 2. mai 1707
'''Kamphandlinga 2. mai 1707, òg kjend som Beachy Head''', var eit sjøslag i den spanske arvefølgjekrigen der ein fransk skvadron under Claude de Forbin hindra ein stor britisk konvoi eskortert av tre linjeskip under kommandør Baron Wylde. Kamphandlinga starta då tre franske skip, «Grifon», «Blackoal» og «Dauphine», forankra seg til HMS «Hampton Court», tok livet av kapteinen hennar, George Clements, og kapra skipet. «Mars» med 60 kanonar, styrt av Claude Forbin, gjekk så til åtak på HMS «Grafton» og då dei franske skipa «Blackoal» og «Fidèle» kom til, tok dei livet av kapteinen Edward Acton, og tok dette skipet òg. Konvoien vart spreidd og det siste britiske eskorteskipet, HMS «Royal Oak», vart hardt råka og med 12 fot vatn innanbords klarte det å kome seg unna ved å gå på land nær Dungeness. Dagen etter vart «Royal Oak» slept frå staden det stranda, ned til The Downs.
Franskmennene tok 21 handelsskip, i tillegg til to 70-kanonars linjeskip, og førte dei alle til Dunkerque.
Slaget
Den 1. mai sette ein stor konvoi av stad mot Vestindia, verna av tre linjeskip. Dei segla ut frå the Downs og var kring 18 n.m. vest for Beachy Head, då dei møtte den franske skvadronen frå Dunkerque, kommandert av Claude de Forbin. Skvadronen bestod av sju linjeskip og seks kaperskip. Slaget byrja då tre franske skip, «Grifon», «Blackoal» og «Dauphine», forankra seg til HMS «Hampton Court», tok livet av kapteinen hennar, George Clements, og kapra skipet. Kommandør Wyld tok fem av dei største handelsskipa inn i linja si og møtte med stort mot åtaket til dei franske skipa. I to og ein halv time kom det tung eld frå begge sider. «Hampton Court» kjempa desperat, men måtte overgje seg. Claude Forbin sitt 60-kanonars «Mars» gjekk så til åtak på HMS «Grafton» og fekk med seg dei franske skipa «Blackoal» og «Fidèle», og skipet vart kapra etter ein halvtime med kanoneld. Wyld sitt HMS «Royal Oak», som hadde 11-12 fot vatn i lasterommet, klarte å komme seg unna med store tap ved å grunnstøyte. Skipet vart sidan slept til The Downs.
Frankrike
6 kaperskip
Storbritannia
55 handelsskip
Karolingarane
Karolingarane eller karolingane var eit frankisk dynasti som overtok makta i Frankarriket frå merovingarane i 751 og herska fram til 900-talet. Ætta har namn etter Karl Martell (gjennom fransk frå latin Carolus). Riket deira er blitt kjent som Det karolingiske riket.
Dynasti hadde røter i Austrasia, som låg mellom Maas og Rhinen. Ho stamma frå biskop Arnulf av Metz (ca. 600), ein viktig maktfaktor i dei merovingiske kongedøma. Pippin av Herstal var hushovmeister (maior domus) i Austrasia og blei etterfølgd av sonen Karl Martell, som var far til Pippin den litle. Denne Pippin klarte utmanøvrera den siste merovingiske kongen Childerik III og sjølv bli konge mad støtte frå mange leiande adelsmenn og paven. Sonen til Pippin, Karl den store, blei konge av frankarane i 768 og kront til keisar av pave Leo III i år 800. Han utvida riket med erobringar i Italia og sør for Pyreneane.
I 843 blei riket delt mellom dei tre sønene til Ludvig den fromme ved traktaten i Verdun i ein vestre del, tilsvarande dagens Frankrike, ein midtre del (Nederlanda, Alsace, Lorraine, Bourgogne, Provence og kongeriket Italia) og ein austre del (Det tysk-romerske riket). Dei ulike linjene av karolingarar blei sitjande ved makta til 875 i det italienske (opphavleg midtre) riket, 987 i det vestre og 911 i det austlege.
Buholm-ulukka
Buholm-ulukka var ei sjøulukke som fann stad 13. august 1885, der 33 fiskarar frå Buholmen i Ålesund omkom på fiskebankane utanfor byen. Vêrvarselet for dagen var dårleg, og fleirtalet av båtane snudde då dei såg at uvêret tok til. Sju båtar som hadde sett ut line heldt likevel fram, før stormen slo inn i løpet av ettermiddagen.
Til saman 33 fiskarar omkom i stormen, og berre to av dei skipbrotne kom levande frå ulukka. Ulukka samanfall med ein ekspansiv byvokster i Ålesund, som i 1885 talde 7500 innbyggjarar, meir enn ei fordobling i løpet av tjue år. Som ein følgje av dette var mest alle av dei omkomne innflyttarar frå øyane og fjordbygdene på Sunnmøre, som hadde busett seg på sørsida av byen. Dei fleste av desse var arbeidsføre menn i 30- og 40-årsalderen. Attende sat 29 enkjer og 90 farlause barn.
Den store ulukka skapte stor mediemerksemd både i Noreg og utanlands, og sette i gang ein innsamlingsaksjon for dei pårørande. Fleire aviser oppmoda folk om å gje, og meir enn 57000 kroner blei samla inn til føremålet. Bidrag kom mellom anna frå nordmenn i Amerika og frå den verdskjende operasongarinna Christina Nilsson, som på den tida vitja Bergen. Den britiske statsministeren William Gladstone gav eitt pund, og frå Jordan kom ei brødkiste som blei taksert til ei heil krone.
Fylkesveg 411 i Rogaland
Fylkesveg 411 i Rogaland går mellom Hertevigs plass og Tastamyrvegen i Stavanger kommune. Vegen er 4,7 km lang.
Don't Stop av Fleetwood Mac
«Don't Stop» er ein song av rockegruppa Fleetwood Mac, skriven av vokalist og klaverspelar Christine McVie. Songen er sungen av Christine McVie og gitaristen Lindsey Buckingham og gjeven ut på albumet Rumours i 1977. Songen vart òg gjeven ut på singel og er ein av dei mest kjende songane til bandet. Singelen nådde tredjeplassen på Billboard-lista i USA. I Storbritannia følgde «Don't Stop» etter «Go Your Own Way» som den andre singelen frå Rumours og nådde 32. plassen der. I USA vart han gjeven ut som den tredje singelen frå albumet og nådde tredjeplassen i oktober 1977.
Bakgrunn
«Don't Stop» reflekterer kjenslene til Christine McVie etter ho vart separert frå bassgitaristen i Fleetwood Mac, John McVie, etter åtte år i ekteskap. «'Don't Stop' var berre ei kjensle. Det berre verka å vere ein behageleg openberring om at 'gårsdagen er over'» sa ho i The Fleetwood Mac Story: Rumours and Lies, «Det kan kanskje ha vore retta mot John, men eg er berre rett og slett ikkje pessimistisk.»
Politikk
Songen vart nytta som kjenningsmelodi for den første presidentvalkampen til den amerikanske presidenten Bill Clinton,
Songen vart òg spelt då Clinton dukka opp på landsmøta til Demokratane i seinare år.
Musikkvideo
Eit konsertopptak av songen vart nytta som musikkvideo.
Andre versjonar
Ein versjon av Elton John vart spelt inn for samleplata Legacy: A Tribute to Fleetwood Mac's Rumours i 1998.
Status Quo spelte inn songen i 1996 for coveralbumet deira Don't Stop.
Den skotske visesongaren og gitaristen Nina Nesbitt gav ut ein versjon av «Don't Stop» den 23. august 2013.
Fylkesveg 411 (fleirtyding)
Fylkesveg 411 finst i fleire fylke i Noreg:
Levinson-nomenklatur
Levinson-nomenklatur er eit system for å namngje mineral som inneheld lantanoider (sjeldne jordartar) og yttrium. Det vart foreslått i 1966 av A. A. Levinson (f. 1927). På grunn av likskapar i dei ytre elektronskala, vil desse elementa nesten alltid følgje kvarandre i naturen og stort sett gå inn i dei same gitterposisjonane i mineralstrukturane. Systemet går ut på å føye eit suffiks til mineralnamnet, med det kjemiske teiknet for det dominerande elementet i parentes. Døme er allanitt-(Ce) og allanitt-(Y). Ei utvida nytte av Levinson-suffiks har vore nytta for nokre få andre mineral, til dømes jahnsitt-(CaMnFe) og pumpellyitt-(Fe2+).
Lávrio
Lávrio (gresk Λαύριο) er ein by søraust på halvøya Attikí i Hellas. Han er hovudsete i kommunen Lavreotikí i periferieininga Aust-Attikí i periferien Attikí.
Metro 2033
Metro 2033 er eit dataspel som byggjer på romanen Metro 2033 av forfattaren Dmitrij Glukhovskij. Jorda har blitt utsett for atombomber og handlinga i spelet finn stad i undergrunnsbanane i Moskva, som er bygd for å tåle atomangrep.
Looe
Looe (kornisk Logh) er ein kystby i Cornwall i England. Han består av to delar, East Looe og West Looe, som ligg på kvar si side av elva Looe. Ei viktoriansk bru med sju bogar kryssar elva mellom dei to delane.
I West Looe, på kornisk kalla Porthbyghan, finn ein ei kyrkje vigd til St. Nikolas, truleg frå 1300-talet. I East Looe står ein gammal laugshall og ei kyrkje på 1200-talet, vigd til Jomfru Maria.
Før reformlova i 1832 hadde bydelane to representantar kvar i parlamentet, trass i at dei hadde svært få innbyggjarar. Dei var dermed blant dei verste døma på «rotne valkretsar».
Nokre hundre meter utanfor byen ligg Looe Island, ei lita øy med ruinar etter eit kloster frå mellomalderen. Byen er kjent for ein apepark i nærleiken, og for haifiske.
Jernbanestasjonen er endestasjon for ei sidelinje frå Liskeard.
Gulaugepingvin
Gulaugepingvin (Megadyptes antipodes) er ein pingvin som er endemisk for New Zealand. Han er einaste arten i slekta Megadyptes, molekylær forsking har vist at han er nærmast nærskyld til pingvinar frå slekta Eudyptes. Som dei fleste andre pingvinar, har han ein diett hovudsakleg av fisk.
Skildring
Dette er ein mellomstor pingvin, 62–79 cm i høgd. Vekta variere gjennom året og er størst rett før myting, 5,5 til 8 kg, og går ned til 3–6 kg rett etter myting. Hannar er større enn hoer. Hos vaksne er framhovud og sider av hovudet bleikgult, fjørskafta er mørkare inn mot huda. Iris er lys gul. Det er eit band av klår gul farge frå auga og bakover rundt til baksida av hovudet. Ungfuglar har eit gråare hovud utan band og auga deira har grå iris.
Fisk gjer ut for det meste av innhaldet i dietten til gulaugepingvinar. Storleiken på fisken er liten til mellomstor, opp til 32 cm i lengd. I tillegg kan dei ta noko blekksprut og kril. Dei fangar fisken under dukking og kan dukke ned til 160 meters djupne.
Gulaugepingvinar er monogame og dannar langsiktige partnarskap, første hekkinga skjer ved 2-4 års alderen, hannar er eldst ved første hekking. Dei hekkar vanlegvis i skog eller kratt, eller nede ved sjøkanten, vendt mot sjøen. Egglegging skjer typisk i oktober månad. Kullet består av eit eller meir vanleg to blågrøne egg som blir ruga i 39-51 dagar til klekking. Begge foreldra rugar på skift, kvart skift på ca. 2 dagar. Dei første 25 dagane etter klekking treng ungane varme frå ein forelder og dei er uavhengige av foreldra først etter 97-118 dagar. Einskilde individ av gulaugepingvin kan nå ein alder på over 20 år.
International Trucks
International Trucks er ein lastebil- og bussprodusent i USA som er eigd av Navistar International Corporation. Føretaket var ein del av International Harvester, men då International Harvester gjekk konkurs i 1985 vart lastebilavdelinga skild ut som eit eige føretak og i 1986 vart namnet endra til Navistar International Corporation. Navistar tok over tredjedel av skulebussprodusenten AmTran i 1991 og resten i 1995. I 2002 vart namnet på AmTran endre til Integrated Coach.
Sorotsjinsk
Sorotsjinsk (russisk Сорочинск) er ein by i Orenburg oblast i Russland med om lag 30 000 innbyggjarar. Han ligg ved elva Samara, ei sideelv til Volga, rundt 150 km nordvest for Orenburg.
Han vart grunnlagt i 1737 som festninga Sorotsjinskaja (russisk: Сорочинская). Han var kjent som landsbyen Sorotsjinskoje (russisk: Сорочинское) frå 1800-talet. Han fekk bystatus og nytt namn, Sorotsjinsk, i 1945.
Jeff Bezos
Jeff Bezos er ein amerikansk forretningsmann. Han har grunnlagt selskapa Amazon.com og Blue Origin og vart i juli 2016 rekna som den tredje rikaste personen i verda med ein formue estimert til å vera på 65,3 milliardar dollar. I 2013 kjøpte han avisa The Washington Post.
The Way Life's Meant to Be
«The Way Life's Meant to Be» er ein song skriven av Jeff Lynne og framført av Electric Light Orchestra (ELO). Singelen nådde 30. plassen på den tyske Media Control-lista.
Songen er det femte sporet på albumet Time frå 1981, og var det siste sporet som vart gjeven ut som singel frå det albumet i Storbritannia. Han startar roleg med strykarar og ein flamenco-liknande gitar og kastanjettar.
Han var den første singelen deira sidan «Nightrider» i 1976 som ikkje gjekk inn på singellista i Storbritannia. B-sida «Wishing» var henta frå Discovery. Songen vart spelt inn i Polar Studios i Stockholm, i motsetnad til dei andre aongane på albumet som vart spelte inn i Musicland Studios i München.
McManusbreen
McManusbreen er ein isbre som flyt nord og ut i Palestrinabreen, som ligg nordvest på Aleksanderøya i Antarktis. Han vart kartlagt av British Antarctic Survey (BAS), 1975-76. Han vart namngjeven av UK Antarctic Place-Names Committee (UK-APC) i 1980 etter Alan James McManus ein kokk i BAS i Grytviken og Faraday 1971–73 og på Adelaide og Rothera 1975-78.
Navistar International Corporation
Navistar International Corporation er eit føretak i USA som eig lastebilprodusenten International trucks‎ og bussprodusenten Integrated Coach.
Stanislav Namașco
Stanislav Namașco er ein moldovsk fotballspelar som har spela som keeper for FK Kuban i den russiske fotballigaen, og for det moldovske landslaget. Namașco har også russisk pass.
Namașco var med på å verta seriemeister i Moldova for Sheriff Tiraspol i 2008 og 2009. I desse to sesongane spelte han 33 seriekampar og slepte inn 14 mål. Begge desse åra vart han òg kåra til beste keeper i Moldova.
Namașco debuterte for Moldova sitt A-landslag 17. november 2007 i ein EM-kvalifiseringskamp mot Ungarn.
Fylkesveg 412 i Rogaland
Fylkesveg 412 i Rogaland går mellom Nedre Tasta og Dusavikvegen i Stavanger kommune. Vegen er 1,5 km lang.
Romboeder
Romboeder er ein kube der kvar av dei seks sidene er ein rombe. Han er ei særskild form av parallellepiped.
I naturen finst det mineral der krystalla er forma som romboederar. Eit døme på dette er dolomitt.
Jorden rundt på 80 dager
Jorden rundt på 80 dager (Le tour du monde en quatre-vingt jours) er ein roman av Jules Verne som kom ut i 1873. Den britiske gentlemannen Phileas Fogg gjer eit veddemål om at det er mogleg å reisa jorda rundt på 80 dagar. Han reiser saman med den nye butleren sin Passepartout, medan dei vert forfølgde av ein etterforskar frå Scotland Yard som mistenkjer Fogg for eit bankran.
Fortolkingar og omsetjingar
Boka vart fyrste gong gjeven ut på norsk i 1899 med tittelen Jorden rundt på 80 dager.
Romanen er filmatisert fleire gonger, fyrste gong som stumfilm i 1914. Den meste kjende filmversjonen er nok Michael Anderson sin frå 1956 med David Niven som Phileas Fogg: Jorden rundt på 80 dager. 1956-versjonen fekk 5 oscarprisar av i alt 8 nominasjonar. Det finst ei nyare filmatisering frå 2004 med Steve Coogan som Phileas Fogg og Jackie Chan som den kinesiske kampsporttrente venen hans.
I 26. april 2008 skulle operaen Jorden rundt på 80 dager oppførast under opninga av Den Norske Opera. Musikken var laga av Gisle Kverndokk, med libretto av Øystein Wiik. Stykket vart likevel ikkje oppført før 21. mai 2010 på grunn av mangel på opplæring i det nye tekniske utstyret i Den Norske Opera.
Nikolai E. Astrup
Nikolai Eivindssøn Astrup er ein norsk politikar frå Høgre. Han var digitaliseringsminister i regjeringa Solberg frå 22. januar 2019, og kommunal- og moderniseringsminister frå 24. januar 2020. Før dette var han utviklingsminister i den same regjeringa.
Han har vore vald inn på Stortinget frå Oslo sidan 2009, og er også nestleiar i Oslo Høgre frå 2008. Astrup er medlem i Stortingets energi- og miljøkomité, og er Høgres talsmann for desse sakene. Han er dessutan engasjert i EU-saka, og er leiar i Høgres EU-utval.
Bakgrunn
Astrup er son av forretningsmannen Eivind Astrup (fødd 1945) og Vibeke Mortensen (født 1947), og ber namnet til faren som patronymikon. Nikolai Astrup gjekk ved Voksen skole 1985–1991 og Hovseter ungdomsskole 1991–1994. Han gjekk på skole i Sveits 1994–1995, og gjekk deretter IB ved Berg VGS 1995–1997. Han har bachelor i internasjonale forhold frå 2000, og master i europeisk politikk og styring frå 2005, begge frå London School of Economics and Political Science.
Astrup var praktikant hjå Verdsorganisasjonen for helse i 1999, var konsulent i strategi og forretningsutvikling hjå Arkwright 2000–2002, og var vitskapleg assistent ved London School of Economics and Political Science 2005–2006. Ansvarleg redaktør i tidsskriftet Minerva 2001–2008.
Politisk karriere
Astrup var leiar i Oslo Unge Høgre 2002–2004, og som leiar der skreiv han boka Velferd etter velferdsstaten saman med Torbjørn Røe Isaksen i 2004. Medlem av Studentparlamentet i Oslo 2002–2003. Politisk rådgjevar for stortingsgruppa til Høgre 2006–2008, i tillegg til ein periode som byrådssekretær for dåverande byrådsleiar Erling Lae
Astrup har mellom anna markert seg i debatten rundt norsk narkotikapolitikk. I 2003 foreslo han at Noreg skulle dele ut heroin til 600 narkomane i Oslo, etter modell frå me.a. Nederland og Sveits. Av argumenta til Astrup var at dette kunne føre til ein nedgang i prostitusjonen i Oslo, og at det var liten eller ingen forskjell på å dele ut heroin og metadon. Astrup har også gått inn for å endre sosialtenesteloven slik at ein kan yte sosialhjelp i heimkommunen til ein person, for å unngå tilstrømming av narkomane til Oslo.
Astrup vart nestleiar i Oslo Høgre i 2008, og same år også leiar i Høgres EU-utval. Han var 4. vararepresentant til Stortinget 2005–2009, men vart i 2009 nominert som 4. kandidaten til Høgre, og vart vald inn på fast mandat. Dette skjedde etter ein høvesvis mykje omtalt nominasjonsrunde der Inge Lønning i tur tapte ny nominasjon mot Michael Tetzschner på 3. plass og Astrup på 4. plass. Ein annan utfordrar til plassen Astrup har på lista var Afshan Rafiq.
På Stortinget er Astrup, forutan å vere medlem av Energi- og miljøkomiteen og talsmannen til partiet for desse sakene, varamedlem av Stortingets delegasjon til parlamentarikarkomiteane i EFTA og EØS.
Apsjeronsk
Apsjeronsk (russisk Апшеро́нск) er ein by i Krasnodar kraj i Russland med om lag 40 000 innbyggjarar. Han ligg ved elva Psjekha i nedslagsfeltet til Kuban, rundt 90 km søraust for Krasnodar.
Han vart grunnlagt i 1863 som stanitsaen Apsjeronskaja. Hovudnæringa i byen er skogsdrift og treforedling.
Tanganyika (fleirtyding)
Tanganyika kan visa til:
Slaget ved The Lizard
Slaget ved the Lizard (fransk Combat du Cap Lézard) fann stad den 21. oktober 1707 under den spanske arvefølgjekrigen nær Lizard Point i Cornwall med to franske skvadronar under René Duguay-Trouin og Claude de Forbin og ein engelsk konvoi, verna av ein skvadron under kommandant Richard Edwards.
Liebigitt
Liebigitt er eit gulgrønt sekundært uranmineral, Ca2(UO2)(CO3)3·10H2O.
Det vart først skildra i 1848 etter ein førekomst i Adrianople i provinsen Edirne i regionen Marmara i Tyrkia. Det vart kalla opp etter den tyske kjemikaren Justus von Liebig (1803–1873).
Crescent Island
Crescent Island er ei lita, om lag halvmåneforma øy som ligg like sør for Mollyhawk Island i Bay of Isles i Sør-Georgia. Ho vart grovt kartlagd i 1912–13 av Robert Cushman Murphy. Ho vart oppmålt og namngjeven i 1929–30 av eit lag frå Discovery Investigations.
Slaget ved The Lizard
Slaget
Dagen etter, nær Lizard Point, vart dei oppdaga av to franske skvadronar med seks skip i kvar. Teknisk sett var Forbin den øvste franske offiseren, men Duguay-Trouin var meir aggressiv, og skipa hans leia åtaket og påførte mest skade, etter at Forbin hadde oppdaga den britiske konvoien.
Liebigitt
Det opptrer som fluorescerande belegg i ein granittpegmatitt i Kraudsherad.
Slaget ved The Lizard
Slaget
Dette slaget vart nesten ein totalt siger for franskmennene: «Cumberland», «Chester» og «Ruby» vart ekne, men «Royal Oak» kom seg inn til Kinsale med nokre handelsfartøy. «Devonshire» forsvarte seg sjølv i fleire timar mot sju franske skip, før ho tok fyr og eksploderte, berre to av 900 mann overlevde.
Storbritannia (Richard Edwards)
80 til 130 handelsskip
Johan Schumann
Johan Schumann var ein norsk sauebonde. Han var frå Bergen. Schumann studerte landbruk i Danmark og Skottland, og tok innført skotsk svartfjessau til Norge.
Han var ein føregangsmann for vestlandsk sauehald, og dreiv til dømes forsøk med silofôr. Schumann heldt også foredrag og skreiv jordbruksskrift.
I 1881 kjøpte han Hovden, ei øy i Flora kommune. Her vart oska hans lagd ned og ein minnestein reist over han.
Let Me Be the One av The Shadows
«Let Me Be the One» (la meg vere den) er ein britisk popsong frå 1975 med The Shadows. Melodi og tekst er skriven av Paul Curtis. Songen var Storbritannia sitt bidrag i Eurovision Song Contest 1975, der han enda på ein andreplass.
Om songen
Den britiske kringkastaren BBC valde The Shadows til å representere Storbritannia i Eurovision Song Contest 1975 i Stockholm. I den britiske finalen 15. februar 1975 framførte bandet seks låtar, og «Let Me Be the One» vart kåra til vinnar gjennom ei postkortavrøysting.
I den internasjonale finalen 22. mars 1975, var «Let Me Be the One» det niande bidraget på scena – etter Pepil In Kri frå Jugoslavia, med songen «Dan ljubezni», og før Renato frå Malta, med songen «Singing This Song». I avrøystinga fekk songen 138 poeng og enda på andreplass blant 19 deltakarland.
The Shadows gav ut «Let Me Be the One» på singelen EMI 2269. Singelen var arrangert og produsert av gruppa sjølv.
UralAZ
Uraljskij Avtomobiljnij Zavod (UralAZ), ru: Ура́льский автомоби́льный заво́д (УралАЗ) er eit russisk føretak som produserer Lastebilar. Føretaket, som vart stifta i 1941, er no ein del av GAZ. UralAZ er spesielt kjendt for å produsera kraftige terrengåande lastebilar med allhjulsdrift.
Tønne Huitfeldt (1925–2007)
Tønne Huitfeldt var ein norsk offiser (generalløytnant) i Hæren. Han hadde ei rekkje sentrale leiarposisjonar i Forsvaret og i NATO.
Andre verdskrigen
Under andre verdskrigen kom Huitfeldt seg over til Storbritannia via Sveits. Han tenestegjorde i den norske brigaden i Skottland og vart i 1942, berre 17 år gammal, oppteken ved den norske Krigsskolen i London. I 1944 vart han beordra til teneste i 2. bergkompani, der han var troppssjef, og deltok med dette i frigjeringa av Finnmark.
Militær karriere i Noreg og NATO
Etter krigen heldt Huitfeldt fram i Forsvaret og fekk etter kvart sentrale leiaroppgåver.
Huitfeldt var i Tysklandsbrigaden frå 1948 til 1949. 1954–1955 tok han vidare militær utdanning ved U.S. Army Command and General Staff College. Etter Suezkrisa i 1956 var han sjef for det norske geværkompaniet i SN-styrken i Gaza. Huitfeldt vart i 1960 utnemnd til sjef for Garnisonen i Sør-Varanger. Han var deretter i generalstaben før han i 1964 vart sjef for Krigsskolen. I 1970 studerte han ved Royal College of Defence Studies i Storbritannia.
Huitfeldt vart utnemnd til generalløytnant i 1977. Frå 1977 til 1981 øvstkommanderande i Nord-Noreg. Deretter fekk han ei sentral stilling i Brussel som direktør for NATOs internasjonale militære stab. Huitfeldt sat i denne stillinga frå 1981 til 1985.
Frå 1984 til 1996 var Huitfeldt redaktør for Norsk Militært Tidsskrift. Han var ein aktiv deltakar i den offentlege debatten om forvarsspørsmål.
Utmerkingar
Huitfeldt var tildelt ei rekkje utmerkingar. For innsatsen under andre verdskrigen mottok han Deltagermedaljen og Haakon VIIs 70-årsmedalje, og dessutan dei britiske utmerkingane France and Germany Star og Defence Medal. For tenesta i UNEF I mottok han SNs ekspedisjonskorpsmedalje. Huitfeldt var Kommandør av St. Olavs Orden, kommandør av den belgiske Leopold IIs orden, av Republikken Italias fortenstorden og av Jugoslavias stjerneorden.
Limstein
Limstein er ei gammal nemning på kalkstein (engelsk limestone). Namnet har samanheng med bruken av kalk til mørtel, som eit lim. Ordleddet lim går igjen i ein del norske stadnamn i område der det finst kalkstein eller marmor.
Rain Is Falling
«Rain Is Falling» er ein song skriven og framført av Electric Light Orchestra (ELO). Han vart gjeven ut som spor sju på albumet Time (1981) og sidan gjeven ut som den tredje singelen frå albumet i USA i 1982.
B-sida på singelen var «Another Heart Breaks», òg frå Time. Songen var den første instrumentalen sidan «The Whale» på Out of the Blue i 1977. Denne var meir påverka av new wave enn tidlegare ELO-songar.
Mikadobreen
Mikadobreen er ein isbre på nordsida av Mahler Spur, som flyt vest-nordvest ut i Sullivanbreen nær samløpet med Gilbertbreen nord på Aleksanderøya i Antarktis. Isbreen fekk dette namnet av UK Antarctic Place-Names Committee (UK-APC) i 1977, i samband med nærliggande Gilbertbreen og Sullivanbreen, etter operetten The Mikado.
Cooperøya
Cooperøya er ei lita øy som ligg ved nordsida av innløpet til Drygalskifjorden, utanfor søraustenden av Sør-Georgia. Ho vart oppdaga av ein britisk ekspedisjon under James Cook i 1775, og kalla opp etter løytnant Robert Palliser Cooper, ein offiser ombord på HMS «Resolution».
Coopersundet, som er nesten 1,5 km breitt, ligg mellom Cooperøya og kysten av hovudøya i Sør-Georgia. Det ligg ei lita bukt, Cooper Bay, 1,5 km sørvest for Cape Vahsel på fastlandet, og 1,5 km nordvest for Cooperøya, på søraustenden av Sør-Georgia. Denne bukta har fått namn etter Cooperøya.
Øya er 410 meter høg på det høgaste og den øvre delen av ho ligg over snøgrensa.
Dyreliv
Ho er ei av dei få øyane i Sør-Georgia der det ikkje er kome rotter og er det einaste området i Sør-Georgia som har status som Special Protection Area, med mange forskjellige fugleartar som snøpetrellar, antarktiskvalfuglar, 12 000 par svartbrynalbatross, ringpingvinar og 20 000 gulltoppingvinar. Her finst òg mykje pelssel og er ein av få stader der dei ikkje vart jakta på av menneske.
Øya er dekt av grastustar.
Popol Vuh av Popol Vuh
Popol Vuh er debutalbumet til det norske progressive rockebandet Popol Vuh. Det kom ut i 1972.
Anja Andersen
Anja Jul Andersen er ein dansk handballtrenar og tidlegare -spelar. Ho spelte 133 kampar for det danske landslaget, og scora 726 mål i perioden 1989–1999.
Det saudiarabiske herrelandslaget i handball
Saudi-Arabia sitt herrelandslag i handball er det mannlege landslaget i handball for Saudi-Arabia. Det representerer landet i internasjonale handballturneringar, og vert regulert av Det saudiarabiske handballforbundet. Landslaget har delteke i internasjonale turneringar sidan 1977.
O Ses Türkiye
O Ses Türkiye er ei tyrkisk utgåve av fjernsynsserien The Voice. I programmet på Star TV plukkar fire kjende artistar ei gruppe ukjende songtalent som skal vere på laget deira. Det er basert på det opphavlege nederlandske fjernsynsprogrammet The Voice of Holland. I 2011-sesongen var dei utvalde artistane Hadise, Murat Boz, Ebru Gündeş og Gökhan Özoğuz.
Veståskapellet
Veståskapellet eller Veståsen fjellkyrkje er ei kyrkje i kvadratisk form frå 1968 i Sør-Aurdal kommune i Innlandet fylke. Kyrkja ligg på Skrikkarvollen, ein gammal setervoll ved overgangen mellom Bagn og Herad i Hallingdal.
Byggherre var ein komité med medlemmar frå Bagn og Reinli og midlane som gjorde bygginga mogleg, kom frå innsamlingar. Tomt til kyrkja vart gjeven av Aslaug og Svein Bratterud. Arkitekt var Harald Hille, og Edvard Bergli var byggmeister.
Kyrkjebygget, som er bygd i tre og halde i ein seterstil, var ferdig og vart innvigd 11. august 1968. Bygget har plass til 80 personar. Det er eigd av kyrkjelydane i Bagn og Reinli.
Det er du
«Det er du» er ein song av den norske songaren Tom Hugo, gjeven ut 16. januar 2013. Songen er skriven av Tom Hugo.
Songen deltok i Melodi Grand Prix 2013, den norske uttakinga til Eurovision Song Contest 2013 i Malmö i Sverige, og vart framført på norsk av Tom Hugo. Bidraget starta i den fyrste semifinalen, men gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.
Sleepwalking
«Sleepwalking» (engelsk for Søvngjengeri) er ein song av den norske songaren Carina Dahl, gjeven ut 16. januar 2013. Songen er skriven av Carina Dahl, Ben Adams og Søren Pagh.
Don't Start Me Talkin'
«Don't Start Me Talkin'» (òg kalla «Don't Start Me to Talkin'») er ein bluessong skriven og framført av Sonny Boy Williamson II. Det var den første singelen Williamson spelte inn for Checker Records, og han nådde tredjeplassen på den amerikanske Billboard R&B-lista i 1955.
Innspeling
Etter at Trumpet Records la inn årene, hadde Sonny Boy Williamson II den første innspelinga si for Checker Records den 12. august 1955. «Don't Start Me Talkin'» vart spelt inn denne dagen. Williamson sjølv song og spelte munnspel, og han hadde elles med seg Otis Spann på piano, Muddy Waters og Jimmy Rogers på gitar, Willie Dixon på bass og Fred Below på trommer.
Utgjeving
«Don't Start Me Talkin'» vart gjeven ut på singel i september 1955, ein månad etter han vart innspelt. Songen nådde tredjeplassen på Billboard R&B Singles-lista.
Andre utgåver
James Cotton, som lærte å spele munnspel av Williamson, spelte inn «Don't Start Me Talkin'», for albumet The James Cotton Blues Band i 1967. New York Dolls spelte inn songen for det andre albumet deira, Too Much Too Soon. Bob Dylan spelte songen på The David Letterman Show i 1984. Andre musikarar som har spelt songen er mellom andre John Hammond jr., The Doobie Brothers, Dion, The Yardbirds, Climax Blues Band, Champion Jack Dupree, Rory Gallagher, Willie «Big Eyes» Smith, Fenton Robinson, Good Rockin' Charles og Gary Moore.
Fylkesveg 413 (fleirtyding)
Fylkesveg 413 finst i fleire fylke i Noreg:
Gorjatsjije Kljutsji
Hovudansvaret for forsvaret av Kurilane ligg på 18. maskingevær-artilleridivisjon under 68. armékorps i Austre militærdistrikt i Den russiske hæren. Hovudkvarteret til divisjonen ligg i Gorjatsjije Kljutsji.
Postnummer: 694534.
Linaritt
Linaritt er eit blått sekundærmineral, eit bly-kopar-sulfat, PbCuSO4(OH)2.
Linaritt vart først identifisert i 1822. Det er kalla opp etter Linaresplatået i Spania.
Petri Pasanen
Petri Pasanen er ein finsk fotballspelar som har spela for Werder Bremen i tysk Bundesliga, og for det finske fotballandslaget.
Pasanen vart seriemeister i Nederland med Ajax i 2002. Han debuterte for Finland sitt A-landslag 15. november 2000 i ein kamp mot Irland.
Gorjatsjij Kljutsj
Gorjatsjij Kljutsj (russisk Горя́чий Ключ, tyder 'varm kjelde') er ein by i Krasnodar kraj i Russland med om lag 30 000 innbyggjarar. Han ligg ved elva Psekups, ei sideelv til Kuban, rundt 50 km sør for Krasnodar.
Gorjatsjij Kljutsj fekk bystatus i 1965. Byen er kjent for dei varme mineralvannskjeldene som ligg her, og er ein velkjend russisk kurstad.
Grimstad-koret
Mannskvartetten Storm, som seinare fekk namnet Grimstadkoret, vart skipa i 1942. Det tok til i ein kameratflokk på Hareid som alle hadde Grimstad til etternamn; ein av dei var Johan H. Grimstad. Under krigen og utetter i åra, kom det fleire og fleire gutar til, og framleis var etternamnet felles, i tillegg var alle i nær slekt. Storm vart tidleg kjent som eit godt mannskor, og etterkvart vart fleire av medlemmane dugande solistar. Nokre av songarane tok utdanning innan song og musikk. Koret var fleire gongar i NRK-radio, og i 1961 hadde dei eit 30 minutt langt direktesendt TV-program. Dei har også gitt ut grammofonplater og ein CD. Grimstadkoret er i gang enno, og tre av dei som skipa Storm i 1942, er framleis med. I 2007 gav koret ut boka : ''I songens sitt rike. Storm – Grimstadkoret 1942 – 2007.''
Voie kyrkje
Fyrste byggetrinn vart innvigd 12. desember 1982 og andre den 10. juni 1990. Kyrkja vart òg utvida i 2012.
Kyrkjegarden vart teken i bruk den 2. november 2014.
Ghost
Ghost er ei svensk rockegruppe som var skipa i Linköping i 2006. Dei gav i 2010 ut ein demo med tre songar, etterfølgd av ein vinyl med tittelen Elizabeth, og seinare debutalbumet deira, Opus Eponymous. Albumet vart nominert til den svenske musikkprisen Grammis, fekk god mottaking og auka populariteten til gruppa monaleg. Det andre albumet deira, Infestissumam, kom ut i 2013 og var det første albumet gruppa gav ut gjennom eit større plateselskap. Albumet debuterte som nummer ein i Sverige og vann Grammis-prisen for beste hardrock/metal-album. Gruppa gav i 2015 ut det tredje albumet, Meliora, som fekk positiv mottaking og selde godt. Det toppa salslista i Sverige og nådde som nummer åtte i USA. Hovudsingelen frå albumet, «Cirice», vann Grammy Award i 2016 for «Best Metal Performance». Gruppa avduka det fjerde studioalbumet i 2018, titulert Prequelle.
Ghost kan lett kjennast att for den eksentriske framsyninga si. Fem av gruppemedlemmene, kalla «Nameless Ghouls», har identiske kostyme som dekkjer til andleta deira. Vokalisten løynde identiteten sin bak figuren «Papa Emeritius», som i utsjånaden kan skildrast som ein demonisk antipave. Han vart avslørt som Tobias Forge i 2017, etter å ha vorte saksøkt av tidlegare gruppemedlemmer. Sidan 2018-albumet Prequelle og etterfølgjande turnear, har Forge kledd seg ut som ein figur kjend som «Cardinal Copia», med smoking og ei prostetisk maske.
18. maskingevær-artilleridivisjon
18. maskingevær-artilleridivisjon er ein divisjon i 68. armékorps i Det russiske forsvaret som ikkje lett kan flyttast, og berre er brukt til forsvar av Kurilane. Han kan samanlignast med ein infanteridivisjon som er graven ned i faste stillingar, og har få mobile element. Hovudkvarteret ligg i Gorjatsjije Kljutsji.
Gulkevitsji
Gulkevitsji (russisk Гульке́вичи) er ein by i Krasnodar kraj i Russland med om lag 35 000 innbyggjarar. Han ligg rundt 140 km nordaust for Krasnodar.
Busetnaden vart grunnlagt i 1875 og han fekk bystatus i 1961.
Mercurybreen
Mercurybreen er ein isbre på austkysten av Aleksanderøya i Antarktis, 9 km lang og 3,5 km brei, som flyt aust og ut i George VI Sound og som ligg mellom Waitabit Cliffs og Keystone Cliffs. Sjølv om Mercurybreen ikkje ligg i Planet Heights, er han i lag med nærliggande isbrear kalla opp etter planetar i solsystemet. Isbreen vart truleg oppdaga frå avstand av Lincoln Ellsworth, som flydde nær han og fotografert delar av denne kysten den 23. november 1935. Han vart namngjeven av UK Antarctic Place-Names Committee (UK-APC) etter planeten Merkur etter ei grov landmåling av George VI Sound av Falkland Islands Dependencies Survey (FIDS) i 1948 og 1949. Han vart kartlagt i detalj frå flyfoto tekne under Ronne antarktiske forskingsekspedisjon (RARE), 1947–48, av Searle frå FIDS i 1960.
Penryn
Penryn (kornisk Pennrynn) er ein by i Cornwall i England. Han ligg ved, og har namn etter, elva Penryn. Byen er no praktisk talt ein forstad til Falmouth, men var tidlegare ein viktig hamneby, og eksporterte granitt og tinn.
Byen vart grunnlagt i 1216, og er dermed ein av dei eldste i Cornwall. Innan 1400-talet hadde han vorte ei viktig hamn. Innan 1600-talet gjekk mykje av handelen med kornisk tinn og kopar over Penryn, og tidleg på 1800-talet vart det anlagt granittbrot ved elva. Store mengder stein vart sendt til byggeprosjekt både elles i Storbritannia og i utlandet.
Penryn er enno ein travel by, men har verna mykje av det gamle preget sitt. Mange av bygningane er frå tudortida, jakobeisk tid og georgiansk tid, og byen blir rekna som bevaringsverdig nærast i heilskapen sin fordi han har eit unikt bybilete. Eit museum i rådhuset illustrerer historia til byen.
Haris Seferović
Haris Seferović er ein sveitsisk fotballspelar, som i 2018 spela for Benfica i den portugisiske toppdivisjonen. Han har òg landskampar for Sveits. Foreldra hans kjem frå Bosnia-Hercegovina.
East Skerry
East Skerry er ei lita gruppe øyar og skjer som utgjer austdelen av Skrap Skerries, som ligg 3 km nordvest for Cape George, utanfor nordkysten av Sør-Georgia. Namnet kom i bruk i perioden 1926–30 av eit lag frå Discovery Investigations som kartla desse øyane.
39. motoriserte infanteribrigade
39. motoriserte infanteribrigade er eit manøverelement som høyrer til 68. armékorps i det russiske forsvaret. Brigaden har hovudkvarter i Juzjno-Sakhalinsk.
Gunhild Følstad
Gunhild Bentzen Følstad er ein tidlegare fotballspelar frå Overhalla i Nord-Trøndelag. Som klubbspelar for Trondheims-Ørn vann ho to seriegull, 2001 og 2003, og eitt cupgull, 2001. Ho spelte 76 landskampar for Noreg i tida 2003-08 og fekk med seg EM-sølv i 2005.
Klubbspel
I 2000 flytta Følstad til Trondheim og melde seg til teneste for Trondheims-Ørn. Perioden 2001-08 spelte ho fast på midtstoppar-plass for Ørn. Allereie i sin fyrste heile sesong tok klubben dobbel-triumf, med siger i både serie og cup. Etter bronsemedalje i 2002, vann Følstad sitt andre seriegull i 2003. Sidan fekk ho med seg sølvmedaljar i serien i både 2004 og 2006.
Landslagsspel
Ho debuterte for Noreg 2. august 2003 i Ålesund. Landskampen mot Nigeria enda med heimesiger 3-2, Følstad kom då innpå som innbytar etter at Trine Rønning hadde vorte matchvinnar. Ganske snøgt fekk Følstad fast plass i den norske fyrste-ellevaren, alltid som sideback. I 2005 vann ho EM-sølv under europameisterskapen i England, finalen i Blackburn enda med 1-3-tap for Tyskland. To år seinare spelte ho bronsefinale i VM 2007, i Shanghai tok USA tok bronsen med 4-1. Følstad var fast på landslaget til ho la opp etter 2008-sesongen. Ho skåra sitt einaste landslagsmål då ho i mai 2006 fastsette sluttresultatet 3-0 i kampen Noreg-Serbia.
Arne Fjellbu
Arne Fjellbu var ein norsk teolog. Han var biskop i Nidaros bispedømme fra 1945 til 1960. Som domprost i Trondheim vart han i 1942 avsett og forvist av Vidkun Quisling. Etter å ha flykta til Sverige vart han i 1944 konstituert biskop for Den norske kyrkja i dei frigjorde områda i Nord-Noreg.
Bakgrunn
Arne Fjellbu var fødd i USA, der faren Karl Anton Fjellbu var prest. Han kom til Noreg ti år gammal. Begge foreldra kom opphavleg frå Kråkstad i Akershus.